

**Učiteljica:** Tamara Gutić Filipović

**Nastavna jedinica:** Nepromjenjive vrste riječi

**Razred:** 5. razred

**Broj nastavnih sati:** 2 nastavna sata

**Predmetno područje ili područja:** Jezik i komunikacija

**Tip nastavnoga sata:** dvosat usustavljivanja, uvježbavanja

**Odgojno-obrazovni ishodi na razini predmetnoga kurikula:**

OŠ HJ A.5.5. Učenik oblikuje tekst i primjenjuje znanja o promjenjivim i nepromjenjivim riječima na oglednim i čestim primjerima.

OŠ HJ A.5.4. Učenik piše tekstove trodijelne strukture u skladu s temom.

(+ OŠ HJ B.5.2. – nekoliko književnoteorijskih pojmova u ispunjaljci)

**Odgojno-obrazovni ishodi na razini teme:**

Učenik imenuje i razlikuje nepromjenjive vrste riječi: priloge, prijedloge, veznike, usklike i čestice. Piše u skladu s usvojenim gramatičkim i pravopisnim pravilima.

**Odgojno-obrazovni ishodi na razini aktivnosti:**

* Učenik razlikuje promjenjive i nepromjenjive riječi u rečenici.
* Objašnjava nepromjenjive riječi kao one koje se ne mijenjaju, dok u promjenjivim riječima uočava osnovu i nastavak.
* Učenik prepoznaje priloge i razlikuje vrste priloga (mjesni, vremenski, načinski).
* Učenik pronalazi prijedloge u testu te uočava njihovo izricanje odnosa među imenicama.
* Učenik navodi i pravilno rabi najčešće veznike.
* Učenik ističe usklike u tekstu kao riječi za izražavanje osjećaja ili oponašanje zvukova.
* Koristi najčešće čestice za oblikovanje i preoblikovanje rečenice.
* Učenik pravilno piše prijedloge te pravilno rabi mjesne priloge.
* Učenik piše zarez u rečenici s usklikom, kao i ispred nekih veznika.
* Učenik pravilno piše čestice i ispravlja rečenice s pogreškama.

**Odgojno-obrazovni ishodi međupredmetnih tema:**

**Osobni i socijalni razvoj**

* osr A.2.3. Razvija osobne potencijale.
* osr A.2.4. Razvija radne navike.
* osr B.2.2. Razvija komunikacijske kompetencije.

**Učiti kao učiti**

* uku A.2.1. Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.
* uku A.2.2. Učenik primjenjuje strategije učenja i rješava probleme u svim područjima učenja uz praćenje i podršku učitelja.
* uku B.2.2. Na poticaj učitelja učenik prati svoje učenje i napredovanje tijekom učenja.
* uku B.2.4. Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.

**Uporaba informacijske i komunikacijske tehnologije:**

* ikt A.2.2. Učenik se samostalno koristi njemu poznatim uređajima i programima.

**Povezanost s drugim predmetima:** Strani jezici

**Nastavni oblici rada:** individualni, rad u paru, skupinski

**Metode rada i metodički postupci:** heuristički razgovor; govorenje, slušanje, pisanje, uspoređivanje, tumačenje, analiziranje, rješavanje različitih zadataka; interaktivna igra „Pogodi tko sam“ i „Riječi lete“, kvizovi, ispunjaljka; vrednovanje

**Strategije učenja i poučavanja:** strategija čitanja i rješavanja problema (otkrivanje jezičnih pojava); strategija pisanja (pravilno pisanje vrsta riječi)

**Izvori, sredstva i alati rada:** udžbenik i digitalni udžbenik, nastavni listići, kviz, ispunjaljka, računalo, slikokaz

**Opis aktivnosti:**

1. **Najava ishoda sata i motvacijska (nagradna) ispunjaljka (prilog 1.)**

Učeniku se najavljuje ishod nastavnog sata čija će se uspješnost na kraju i vrednovati. Učenik ispunjava motivacijsku ispunjaljku (u paru ili samostalno) čijim rješenjem dolazi do glavnog obilježja nepromjenjivih vrsta riječi kojima je sat i posvećen. Skupine i parovi skupljaju bodove za aktivnosti. Nakon rješavanja slijedi analiza pojedinih rješenja ispunjaljke, ponavljanje znanja o nepromjenjivim riječima prema učeničkim umnim mapama (jedna od njih prikazana je i na slikokazu), ali i povezivanje znanja nekih drugih područja.

1. **„Pogodi tko sam“**

Učenik osvježava znanja o nepromjenjivim riječima i priprema se za pisanu provjeru znanja putem zabavne igre „Pogodi tko sam ja“ prilagođene nastavi hrvatskoga jezika. Umjesto pogađanja likova (izvorna inačica igre), učenici će pogađati skrivene jeziče pojmove za čiji će predložak poslužiti stihovi Jure Karakaša iz njegove knjige „Gramatika u stihu“. (V. slikokaz „Pogodi tko sam“). Svaka skupina na kartici „Pogodi tko sam“ dobiva dva u stihovima skrivena jezična pojma koje prvo moraju sami odgonetnuti, a zatim istu zagonetku ponoviti i „ispitati“ druge skupine.

1. **Kviz o nepromjenjivim riječima (slikokaz)**
2. **Samovrednovanje uspješnosti I. nastavnog sata**

Učenik samovrednuje i vrednuje uspješnost sudjelovanja u aktivnostima, i to „palčevima“ i „prstima“ (simboli ruke na posljednjoj stranici slikokaza i njihovo tumačenje).

1. **„Leti, leti riječ“**

Po uzoru na popularnu dječju igru „Leti, leti“ („Dan, noć“) učenici sudjeluju u igri razlikovanja promjenjivih i nepromjenjivih riječi. Dogovorenim načinom određuju je li izgovorena riječ promjenjiva ili nepromjenjiva. Učenici u skupinama prvo rade popis riječi za igru, a zatim i predvode igru.

1. **Nastavni listić – priprema za pisanu provjeru**

Učenik rješava nastavni listić te analizira uspješnost rješavanja. Na kraju nastavnog listića izrađuje plan učenja za pisanu provjeru (samovrednovanje). Učitelj vrednuje uspješnost rada skupina.

**Vrednovanje:**

* **Vrednovanje za učenje:** učitelj upućuje učenike u način rješavanja zadataka i prati ih tijekom rješavanja, pohvaljuje učeničke zaključke, potiče na ispravljanje pogrešaka; učitelj daje povratnu informaciju o uspješnosti rješavanja zadataka tijekom rješavanja i tijekom predstavljanja, postavlja ciljana pitanja za provjeru razumijevanja.
* **Vrednovanje kao učenje:** učenici komentiraju i uspoređuju rješenja nastavnih listića i kviza; samovrednovanje „palčevima“; izrada plana učenja za pisanu provjeru („Znam, a još bih mogao ponoviti…“)

LITERATURA:

Babić, Stjepan, Težak, Stjepko, 2004. *Gramatika hrvatskoga jezika*, Školska knjiga, Zagreb.

Karakaš, Jure, 1988. *Gramatika u stihu*, August Cesarec, Zagreb.

Skupina autora, 2013. *Hrvatski pravopis*, Institut za hrvatski jezik i jezikoslovlje, Zagreb.

+ e-sfera.hr – digitalna platforma udžbenika Školske knjige